বিগ বস কন্নড় ১

বিগ বস কন্নড় ১ ভারতীয় আপাতবাস্তব টেলিভিশন অনুষ্ঠান বিগ বসের কন্নড় সংস্করণের প্রথম মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০১৩ সালের ২৪শে মার্চ তারিখে উদ্বোধনী অনুষ্ঠানের মাধ্যমে শুরু হয়েছিল, যা ৯৯ দিনের যাত্রা শেষে ২০১৩ সালের ৩০শে জুন তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় টেলিভিশন চ্যানেল ইটিভি কন্নড়ে সম্প্রচারিত হয়েছে। ভারতীয় অভিনেতা সুদীপ এই মৌসুমের উপস্থাপনা করেছেন।

১৫ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা বিজয় রাঘবেন্দ্র জয়লাভ করেছেন,THE NEW INDIAN EXPRESS new article: An unexpected win অন্যদিকে অরুণ সাগর প্রথম রানার-আপ হয়েছেন। এছাড়াও নিকিতা ঠুকরাল এবং নরেন্দ্র বাবু শর্মা ফাইনালে পৌঁছেছিলেন।

বিন্যাস
বিগ বস কন্নড় মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী বিজয় রাঘবেন্দ্র

 স্থান  বাসিন্দা  পেশা      অবস্থা  ১  বিজয় রাঘবেন্দ্র  অভিনেতা  দিন ১  দিন ৯৯   ২  অরুণ সাগর  পরিচালক  দিন ১  দিন ৯৯   ৩  নিকিতা ঠুকরাল  অভিনেত্রী  দিন ১  দিন ৯৯   ৪  নরেন্দ্র বাবু শর্মা  উপস্থাপক  দিন ১  দিন ৯৯   ৫  চন্দ্রিকা  অভিনেত্রী  দিন ১  দিন ৯০   ৬  অনুশ্রী  অভিনেত্রী  দিন ১  দিন ৭৬   ৭  রিশিকা সিং  অভিনেত্রী  দিন ১  দিন ৬২   ৮  রোহন গাওড়া  টেলিভিশন অনুষ্ঠানের প্রতিযোগী  দিন ১  দিন ৫৫   ৯  জয়লক্ষ্মী  পরিষেবিকা  দিন ১  দিন ৪৮   ১০  অপর্না বস্তরে  উপস্থাপিকা  দিন ১  দিন ৪১   ১১  তিলক শেকর  অভিনেতা  দিন ১  দিন ৪১   ১২  বিনায়ক যোশী  রেডিও জকি ও অভিনেতা  দিন ১  দিন ৩৪   ১৩  ঋষি কুমার  সন্ন্যাসী  দিন ১  দিন ২৭   ১৪  শ্বেতা পণ্ডিত  অভিনেত্রী  দিন ১  দিন ২০   ১৫  সঞ্জনা গলরানী  অভিনেত্রী  দিন ১  দিন ১৪  

তথ্যসূত্র

বহিঃসংযোগ


বিষয়শ্রেণী:বিগ বস কন্নড়ের মৌসুম
বিষয়শ্রেণী:২০১৩-এ ভারতীয় টেলিভিশন মৌসুম
বিষয়শ্রেণী:২০১৩-এ ভারতীয় টেলিভিশন মৌসুম
বিষয়শ্রেণী:ইটিভি কন্নড়ের মৌলিক অনুষ্ঠান